Тэму гістарычнай спадчыны палескага горада закрануў Міхась Сярэдзіч. Ён назваў сябе “зноў новым” жыхаром Пінска. Дзесяць гадоў жыў у сталіцы, але нядаўна вырашыў вярнуцца на малую радзіму. “Калі я вярнуўся сюды, і пабачыў, якім горад стаў, для мяне гэта ўжо было цудам. І вялікі плюс, што ўлада гатовая слухаць і весці дыялог. Сёння заклалі камяні, але трэба зрабіць усё, каб вуліца ажыла. Сёння яна сапраўды з камянёў… Тут няма людзей, няма гісторыі, няма душы”.